O, Boereplaas, geboortegrond … | Maroela Media
Rooi hamer en sekel maai voort onder privaat besit
In sy artikel Land expropriation: What could possibly go wrong?, skryf Ernst Roets (AfriForum) dat die voormalige Sowjet-Unie steeds die blaasbalk is wat kommunisme in die ANC se grondhervormings-ideologie aanblaas. Pas nadat Cyril Ramaphosa gedurende Desember 2017 tot president van die ANC verkies is, het die party hul beleid van onteiening sonder vergoeding bekend gemaak. Roets skryf dat sommiges meen dat hierdie verklaring nie Ramaphosa se persoonlike siening oor die saak insluit nie. Vir Roets is dit twyfelagtig, aangesien Ramaphosa reeds uitgesproke was dat ’n sosialisties-ekonomiese beleid dringend bevorder moet word en dat daar ’n honger na grond aan swart Suid-Afrikaners knaag.
Dat die ANC nommerpas in Lenin, Stalin en moedertjie Rusland se voetspore met betrekking tot die nasionalisering van privaat eiendom wil voortstoom, is nou nie altemit nie.
As dissipel van Karl Marx (1818-1883) wou Joseph Stalin (1878-1953) ’n hemel-op-aarde skep, met die staat as bewaarder van die grond in belang van die bevolking. Vanaf Januarie 1930 begin hy met die gewelddadige nasionalisering van plase en privaat eiendom dwarsoor die voormalige Sowjet-Unie. Waar ’n Marxistiese utopie moes verrys, was daar teen 1950 net ’n geruïneerde landboubedryf, grootskaalse hongersnood en ongekende lewensverlies. Soortgelyke nasionalisering van privaat eiendom het in talle kommunisties-georiënteerde lande plaasgevind, met dieselfde hartverskeurende uiteinde. Roets wys daarop dat die geskiedenis die ANC nie skotvry daarvan sal laat afkom nie, sou hulle dieselfde rampspoedige paadjie van nasionalisering van privaat eiendom stap. Karl Marx se ideologie van ’n sosialistiese hemel-op-aarde het reeds bewys dat dit nie lewensvatbaar is nie.
Frans Cronjé van die Suid-Afrikaanse Instituut vir Rasseverhoudings skryf in sy artikel ANC’s land reform will bring no ‘Garden of Eden’ dat Cyril Ramaphosa vroeg in Januarie 2018 die staat tot onteiening van plase vir grondhervormingsdoeleindes verbind het, om daarmee die landskap van die huidige landboubedryf te omskep in ’n Tuin van Eden. Cronjé meen dié voorgestelde plan wil swart boere nié eienaarskap van grond gee nie, maar het ten doel om alle grond staatseiendom te maak en die boere dan te dwing om die grond by die staat te huur. Eiendomsreg is egter die ekonomiese grondslag van die landboubedryf waarop om bedryfskapitaal beding word. Daarsonder kan nóg swart, nóg wit boere hul boerderye ekonomies bly handhaaf. Cronjé wys daarop dat Ramaphosa se voorgestelde strategie van grondonteiening sonder vergoeding alles behalwe ’n Tuin van Eden tot gevolg gaan hê, maar eerder ’n landskap sal wees waar die grond “dorings en distels” voortbring (vgl. Gén. 3:17,18).
’n Mens kan nie anders as om lont te ruik nie. Teen hierdie agtergrond lyk dit asof die inkorting van privaat besit ons voorland in Suid-Afrika is!
Karl Marx se leer en lewe getuig van ’n menslike hart wat God nie geken het nie en gevolglik ondermyn sy ideologie van sosialisme die Bybelse leer oor die reg tot privaat besit.
Die Bybel oor privaat besit
Die aarde behoort aan die Here en die volheid daarvan, die wêreld en die wat daarin woon … (Ps. 24:1)
Die Bybel sien privaat besit nooit as ’n absolute reg nie, want alles wat die mens besit kom van die Here af (vgl. Ex. 19:5; Ps. 50:10). God skape die mens na sy beeld (Gén. 1:27) en gee die opdrag om die aarde te bewoon, te onderwerp en daaroor te heers (Gén. 1:28-30). Dié opdrag impliseer dat die mens die aarde se hulpbronne moet ken, verstaan, ontgin, gebruik en geniet. As verteenwoordiger van God moet die mens soos God wees om sy wysheid, kreatiwiteit, regverdigheid, deernis, barmhartigheid en ander eienskappe in sy rentmeesterskap van die aarde en sy hulpbronne na te volg. Soos God die soewereine Heerser oor sy ganse skepping is, so kry die mens as beelddraer van God nou geleentheid om tot eer van Hom soewerein te heers oor sy stukkie grond, sy huis, sy motor, sy klere, ensovoorts. Hy moet egter gereed wees om altyd aan God rekenskap te gee van wat hy doen met dít wat hy uit genade ontvang.
… vervloek is die aarde om jou ontwil; met moeite sal jy daarvan eet al die dae van jou lewe. Ook sal dit vir jou dorings en distels voortbring … (Gén. 3:17-18)
Die prysenswaardigheid van arbeid is die basis van privaat besit. In die Ou en Nuwe Testament is die opdrag om te werk duidelik en die vrugte wat dit voortbring, is die regverdige loon op arbeid (vgl. Deut. 16:15; 1 Thes. 4:11-12; 2 Thes. 3:10-12) – luiheid word as sonde veroordeel (vgl. Spr. 6:6-11; 12:24, 27; 15:19).
Marxistiese sosialisme het geen wortels in Skrifwaarhede nie en neem dus nie die verdorwenheid van die mens weens die erfsonde in ag nie. Dit wil sien dat alle mense ewe veel besit, of hulle dit verdien as vrug op hul arbeid, of nie. Die ideologie van ekonomiese gelykheid beteken dat die Skrifwaarheid van regverdige loon op arbeid – privaat besit – oor die hoof gesien word. Dit hou onder meer in dat die mens wat getrou rentmeester is van dít waaroor God hom aangestel het, sy regverdige loon moet prysgee aan een wat die skeppingsopdrag tot goeie rentmeesterskap afwys. Sodanige beginsel is in stryd met die Bybelse voorskrif van regverdigheid.
Die agste en tiende gebod veronderstel en versterk die beginsel dat eiendom aan die indiwidu behoort en nie aan die staat of aan ’n gemeenskap nie. Dit impliseer dat die staat privaat besit duidelik en openlik moet dokumenteer en beskerm. In ongehoorsaamheid aan die gebooie van God, neig menslike regeringstelsels egter voortdurend om hul beheer oor privaat besit al hoe meer uit te brei en te verstewig. Dit is in teenstelling met die Bybelse opdrag dat die staat as dienaar van God moet optree in die goeie belang van die landsbevolking (vgl. Rom. 13:4; 1 Petr. 2:14).
Hierdie artikel is met die vergunning van Die Boodskapper ’n publikasie van die AP Kerk geplaas.
Die wet van onvoorsiene gevolge gaan in ‘n oortreffende trap van toepassing wees op grondondeiening sonder vergoeding. Een so ‘n onvoorsiene gevolg is dat enigeen wat nie ‘n swart etniese Afrikaan is nie, se eiendom kan op enige tydstip in die toekoms onteien word. Watter bank sal die risiko wil neem om ‘n verband toe te staan aan ‘n lid van ‘n bevolkingsgroep wat nie van onteiening vrywaar is nie? Al is onteiening nog nie wettig nie, of al word die grondwet gewysig en kom onteiening baie selde voor, sal banke reeds daardie risikoprofiel in oorweging bring by die aansoek om finansiering. Wit jongmense wat eendag hul eie huis wil koop sal liefs ‘n huis in die buiteland moet koop, tensy hulle vir die volgende dertig jaar wil spaar.
Onteiening met vergoeding was nog altyd wettig (en noodsaaklik) in die meeste lande ter wereld.
Dis regtig om van te huil. Dis grootskaalse diefstal. Waarom so agterste voor wees? Kommunisme is outyds en uitgewerk en was ‘n mislukkig ten koste van miljoene die wêreld deur. Is die denkers van hierdie land regtig dan so onbekwaam om vooruitgang te sien op geen ander wyse as om ander in te doen en so ‘n land se ondergang met oortuiging aan te pad nie? Hartverskeurend.
Die waarde van die vryheid van die mens om te kies is vir my die kernpunt. Diegene wat die ideologiee wat jy so goed omskryf aanhang ken nie die bybel nie en weet dus nie van die vryheid om te kies nie. En tog is daar Christene en ideoloee wat kies om boosheid na te streef en netso diegene wat goedheid na streef. Die een het net die vryheid van keuse en die ander nie. Hetsy dit n kommunis of n Christen is, die mens met die goeie intensies is tog beter as die een met die slegte intensies. Zuma en CR is n sprekende voorbeeld van n mens met slegte intensies en n mens met goeie intensies terwyl beide dieselfde ideologie aanhang. Ek ondersteun dus mense van enige groep solank hulle mense met integriteit is wat goeie intensies openbaar. Terwyl SA n leier soos CR opgelewer het is dit my keuse om gereed te wees om enige tyd te emigreer omrede ons gelukkig was om nog n kans te kry. SA sal na CR nie weer met n leier met die intensies van Zuma kan oorleef nie, want die boosheid van die wat jou en jou God haat, sal die land en diegene wat die land nie verlaat nie verswelg en die boosheid sal die water besoedel sodat geen mens of dier dit kan drink en selfs plante sal nie groei. Hulle boosheid sal hulle vir 3 tot 4 geslagte straf en dan sal hulle boosheid hulle vernietig.
Die artikel se heel laaste sin en Woord aanhaling vat alles pragtig saam in die land waar die kop die stert geword het.
Mag die Gewer van alle goeie gawes ons die gemoedsoortuiging daartoe skenk dat ons veel eerder skatte in die hemel sal vergader as in die helhool. Mag ons in vreedsame naasbestaan en met n lied in ons hart, ons makoekoe opslaan waar ons gestroop van alles, gaan leef.
Mense verkies regverdige ongelykheid bó onregverdige gelykheid.
1 Johannes 2:6 Hy wat sê dat hy in Hom bly, behoort self ook so te wandel soos Hy gewandel het.
1Konings 22:21 Toe kom die gees vorentoe en gaan voor die aangesig van Yahweh staan en sê: Ek sal hom oorhaal. En Yahweh vra hom: Waarmee?
1Konings 22:22 En hy sê: Ek sal uitgaan en ‘n leuengees word in die mond van al sy profete. En Hy sê: Jy sal oorhaal, ja, jy sal ook oorwin; gaan uit en doen so.
1Konings 22:23 En nou, kyk, Yahweh het ‘n leuengees in die mond van al hierdie profete van u gegee, en Yahweh het rampspoed oor u gepraat.
Ons was misly boervolk!
braaier · 9 maande gelede
Dit help nie om die Bybel voor hulle oë te swaai nie. Want die Bybel is nie op hulle van toepassing nie.
wel ek sien dat daar baie sal se ja dit moet gebeur wand hulle het nog altyd net bak hand gestaan om te ontvang ek sal net graag wil weet waar die geld sal van daan kom as hulle alles vat wand niemand sal dan meer wil werk om eits op te bou nie en waar om sal jy jou dood werk as dit almal se goed is